**Litér Község Önkormányzata Képviselő-testületének**

**……../2016. (………..) önkormányzati rendelete**

**A magánszemélyek kommunális adójának bevezetéséről**

Litér Község Önkormányzatának Képviselőtestülete a helyi adókról szóló 1990. évi C. törvény 1. § (1) bekezdésében kapott felhatalmazás alapján, Magyarország Alaptörvénye 32. cikk (2) bekezdésében meghatározott eredeti jogalkotói hatáskörében eljárva a következő rendeletet alkotja:

**Általános rendelkezések**

1.§ (1) A rendelet hatálya kiterjed Litér Község közigazgatási területére.

 (2) E rendelet határozatlan időtartamra szól.

**Magánszemélyek kommunális adója**

**Adófizetési kötelezettség, az adó alanya, az adófizetési kötelezettség keletkezése és megszűnése**

2. § (1) Adófizetési kötelezettség terheli azt a magánszemélyt, aki az önkormányzat illetékességi területén lakóháztulajdonnal, illetve lakástulajdonnal rendelkezik, továbbá azt a magánszemélyt is, aki az önkormányzati illetékességi területén nem magánszemély tulajdonában álló lakás bérleti jogával rendelkezik.

(2) Adókötelezettség telek esetén a földrészlet belterületté minősítését illetve az építési tilalom feloldását követő év első napjától keletkezik.

3. § (1) Az adó alanya az, aki a naptári év első napján az építmény vagy telek tulajdonosa. Több tulajdonos esetén a tulajdonosok tulajdoni hányadaik arányában adóalanyok. Amennyiben az építményt az ingatlannyilvántartásba bejegyzett vagyoni értékű jog terheli, az annak gyakorlására jogosult az adó alanya.

(2) Valamennyi tulajdonos által írásban megkötött és az adóhatósághoz benyújtott megállapodásban az (1) (2) bekezdésben foglaltaktól el lehet térni.

(3) Társasház esetén a lakástulajdonosok önálló alanyok.

4. § (1) Az adókötelezettség a használatbavételi, illetőleg a fennmaradási engedély kiadását követő év első napján keletkezik. Az engedély nélkül épült, vagy anélkül használatba vett építmény esetében az adókötelezettség a tényleges használatbavételt követő év első napján keletkezik.

(2) Az adókötelezettség megszűnik az építmény megszűnése, eladása évének utolsó napján. Az építmény az év első felében történő megszűnése esetén a második félévre vonatkozó adókötelezettsége megszűnik.

(3) Az építmény használatának szünetelése az adókötelezettséget nem érinti.

 (4) Az adókötelezettség megszűnése telek esetén a földrészlet külterületté minősítése illetőleg - beépítés esetén – a beépítés évének utolsó napján. Az építési tilalomnak az első félévben történő kihirdetése esetén az első félév utolsó napján szűnik meg.

(5) A 2. § 1. bekezdésében foglalt lakásbérleti jog esetén az adókötelezettség a jogviszony létrejöttét követő év 1. napján keletkezik és a jogviszony megszűnése évének utolsó napján szűnik meg.

(6) A lakásbérleti jogviszonynak az év első felében történő megszűnése esetén a második félévre vonatkozó adókötelezettség megszűnik.

**Adó mentesség**

5. § (1) Mentes az adó alól

a) az a magánszemély tulajdonában lévő vállalkozás céljára használt építmény, építmény rész, amelyben az adóévben bármilyen időtartamig a vállalkozó vállalkozói tevékenységet végzett mely után a tulajdonosnak építményadó fizetési kötelezettsége áll fenn,

b) valamennyi külterületi építmény,

c) a magánszemély adóalany nem lakás célú épülete, épületrésze,

d) adóztatott családi házzal együtt egy helyrajzi szám alatt álló garázs,

e) az állattartást szolgáló épület, valamint az ehhez kapcsolódó raktárak, tárolók, továbbá a növénytermesztéshez kapcsolódó tároló épületek (pl. műtrágya tároló, magtárak, stb.)

f) az építményadó fizetési kötelezettséggel terhelt lakás,

g) a szükséglakás.

6. § (1) Mentesül az adó megfizetése alól:

a) aki január 1-én rendszeres szociális segélyben részesül,

b) az az adóalany, aki a családok támogatásáról szóló 1998. évi LXXXIV. tv. 11. § (1) bekezdés e) vagy f) pontja alapján a vele egy háztartásban élő 3 gyermek után részesül családi pótlékban, vagy nevelőszülőként, vagy hivatásos nevelőszülőként legalább 3 gyermek után részesül családi pótlékban,

c) az az adóalany aki 20-dik életévét, felsőfokú végzettséggel rendelkezők esetében a 25-dik életévét be nem töltött álláskeresési járadékra jogosult vagy tanulmányai befejezését követően álláskeresési járadékra nem szerzett jogosultságot, amennyiben rész vagy egész tulajdonába lévő lakás öröklés útján került a tulajdonában, feltéve ha a lakást egyedül használja,

d) aki január 1-én települési lakhatási támogatásban részesül,

e) akinek január 1-én az ápolási támogatást folyósítanak,

f) aki a tárgyévben betölti a 70. életévét, és ténylegesen egyedül él, valamint a jövedelme nem haladja meg az öregségi nyugdíj mindenkori legkisebb összegének 600 %-át.

(2) 50 %-os kedvezményben részesülnek:

a) azon idős házaspárok, ha ténylegesen életvitelszerűen élnek egy háztartásban és legalább egyikük a tárgyévben betölti a 70. életévét, és az egy főre jutó jövedelmük nem haladja meg az öregségi nyugdíj mindenkori legkisebb összegének 400 %-át,

b) azon családok, akik rendszeres gyermekvédelmi kedvezményben részesülnek.

(3) Az adómentesség arra az adótárgyra illeti meg az adóalanyt, amelyben életvitelszerűen lakik.

7. § (1) Az adómentesség több lakástulajdon, bérlemény esetében egyetlen lakás után sem illeti meg az adóalanyt.

(2) Adómentesség nem illeti meg azt az adóalanyt, aki az adóköteles lakást hasznosítja.

(3) Adómentességet az arra való jogosultság keletkezését következő évtől kell engedélyezni, vagy a megszűnését következő évtől kell megszüntetni.

(4) Adómentesség megállapítása iránti kérelmet kell benyújtani, melyhez csatolni kell az igazolásokat.

**Az adó mértéke**

7. § (1) Az adó mértéke

a) 2. § (1) bekezdésében meghatározott adótárgyra 12.000,-Ft/adótárgy/év

b) 2. § (2) bekezdésében meghatározott adótárgyra 6.000,-Ft/adótárgy/év

**Az adó megfizetése**

8. § A magánszemélyeknek félévenként, két egyenlő részletben kell az adót az adó év március 15-ig, illetőleg szeptember 15-ig megfizetni.

**Eljárási szabályok**

9. § (1) A magánszemélyek kommunális adóját az adóhatóság kivetés után, határozattal állapítja meg.

(2) Az adózó az adó megállapítása érdekében az adókötelezettség keletkezését (változását) követő 15 napon belül köteles adóbevallást tenni

(3) Magányszemélyek adóbevallási kötelezettsége – 2017. január 1. állapot szerint - első ízben 2017. február 28. napjáig kell eleget tennie.

(4) Nem kell újabb bevallást tenni mindaddig, ameddig az adót (adófizetési kötelezettséget) érintő változás nem következik be.

**Záró rendelkezések**

10. § (1) jelen rendelet a kihirdetést követő nap lép hatályba.

(2) Kihirdetéséről a jegyző a helyben szokásos módon gondoskodik.

(3) Az e rendeletben nem szabályozott kérdésekben a helyi adókról szóló 2003. évi XCII. törvény rendelkezéseit kell alkalmazni.

Szedlák Attila Bencze Éva

 polgármester jegyző